KYK: Hierna luister Dirk van der Westhuizen | Netwerk24
15 Februarie 2020 07:00
In VIA se musiekprogram, Klink soos naweek, kuier die sosialemediaster Katinka "Die Kat" Oosthuizen saam met 'n bekende gas.
Ons leer bekendes beter ken deur hul tien gunsteling- Afrikaanse musiekvideo's te kyk en ons flits ook deur die top 10-trefferparades wêreldwyd en op eie bodem.
Die sanger Dirk van der Westhuizen maak 'n draai in die Klink soos naweek-ateljee om sy gunsteling- Afrikaanse liedjies met die aanbieder Katinka Oosthuizen te deel. Ons luister graag na Dirk se top 3!
3. Dirk van der Westhuizen – Stoom
Dirk van der Westhuizen (29) maak skoonskip met sy album, Stoom. Dié album het binne weke goue status bereik. Klik op die video en loer na die musiekvideo!
2. Christia Visser – Die Deur
Christia is 'n liefdevolle en passievolle kunstenaar, gebore in Kaapstad en grootgeword op Swellendam. Haar enkelsnittreffer, "Die Deur" handel oor liefde, seerkry en toksiese verhoudings.
1. Snotkop – ' Cool soos Koos Kombuis'
Snotkop is alombekend om sy energiebelaaide ritmes en skerpsinnige lirieke. Die liedjie handel oor 'n Jan Alleman wat wens hy was cooler. Hy droom daarvan om Koos Kombuis te ontmoet om hom te help om sy cool-faktor te vind. Koos Kombuis maak ook 'n verskyning in dié video.
Nuwe episodes van Klink soos naweek wys elke Vrydag om 20:30 op VIA (DStv-kanaal 147) met heruitsendings op Saterdae om 22:00.